Zbaliť sa na viacdňový výlet je pomerne náročná úloha, obzvlášť, ak to robíš po prvý raz. Tento zoznam by ti však mal výrazne uľahčiť tápanie, či vymýšľanie, čo si vlastne zobrať.

Pri balení na výlet ti bude radiť veterán, dbaj na jeho slová. Na pár výletov sa už zbalil a vie, čo hovorí.

⚜️ VÝBAVA SKAUTA:

* **rovnošata, skautské tričko** - na slávnostné príležitosti *(ak nemáš, neobávaj sa - zabezpečíme)*
* **šatka,** *turban*
* **KPZ** - skauti by ju mali mať na každej akcii (čo je KPZ a čo má obsahovať - [tu)](http://87zbor.skauting.sk/kapezetka-kpz/)
* **cancák**, resp. skautský zápisník + **písacie potreby**

*Rada veterána:*

*- Skautská rovnošata je tvojou vizitkou, preto sa o ňu staraj dôkladne. Maj na nej našité aktuálne nášivky, ktoré ti patria.   
Na tábore (ani na iných akciách) sa rovnošata nesmie len tak povaľovať - či už v taške alebo v podsade. Mal/-a by si ju mať zavesenú alebo úhľadne poskladanú.*

*- Nos skautskú šatku, ktorá prináleží tvojej vekovej kategórii alebo hodnosti (teda nie príležitostné, či zahraničné šatky).*

# 👕 OBLEČENIE

* **tričká** *(aspoň 1 na každý deň)*, **mikiny/bundy** *(1-2x)*, **vetrovka** *(1x)*
* **šortky** *(2-3x)*, **tepláky** *(2-3x), sukňa*
* **spodné prádlo** *(aspoň 1 na každý deň)*, **ponožky** *(min. 5x), hrubé ponožky (2-3x)*
* ...

*Rada veterána:*

*- V lete sa teploty pohybujú od +30°C cez deň do 5°C v noci. Buď pripravený/-á na oba extrémy.*

*- Ponožiek nie je nikdy dosť! Odporúčam ti tie bavlnené.*

*- Flísová bunda má oproti tej klasickej bavlnenej tú výhodu, že ťa zahreje aj keď je vlhká.*

# 👟 OBUV

* **vibramy** (pevná obuv) - kvalitné, nepremokavé; na túry alebo daždivé dni
* **botasky/tenisky** (stačí niečo lacné, šikmookej výroby, čo nebudete ľutovať, ak to náhodou padne   
   za obeť zálesáckemu životu)
* **prezúvky** - na chatku
* *gumáky*

*Rada veterána:*

*- Každý pár topánok musíš mať pred výletom odskúšaný a vychodený tak, aby ťa topánky netlačili, obzvlášť tie najdôležitejšie   
 – vibramy.*

*- Ak ti vibramy ľahko premokajú, radšej si zbaľ gumáky, či pár topánok naviac.*

☀️ POTREBY DO SLNEČNÉHO POČASIA

* **pokrývka hlavy -** šiltovka, klobúk
* **opaľovací krém**
* **plavky, osuška,** v prípade neplavcov *- rukávniky, koleso, vesta, ...*
* *slnečné okuliare*

# 🌧️ POTREBY DO DAŽĎA

* **pršiplášť**
* *dáždnik - na rýchle presuny*

# 🛏️ POTREBY NA SPANIE

* *pohodlné tričko, mikina, voľné tepláky/legíny, hrubšie ponožky (spacák ani karimatku netreba)*

*Rada veterána:*

*- Na spanie sú potrebné osobitné veci, ktoré sa nesmú nosiť počas dňa.*

# 🍽️ POTREBY NA STRAVOVANIE

* *tento rok budeme mať na výlete luxus, preto* ***nepotrebuješ*** *ešus, príbor ani hrnček*
* **fľaša na vodu** ideálne objemu aspoň 0,75l

🛁 HYGIENICKÉ POTREBY

|  |  |
| --- | --- |
| * **malý vlastný uteráčik** * **zubná kefka a pasta** * **sprchový gél/mydlo, šampón** * **hrebeň** *(alebo kefa na vlasy)* | * **repelent** * **hygienické vreckovky** * *nožničky na nechty, zrkadielko, balzam na pery,  deodorant, vložky, vlhčené utierky, gumičky a sponky do vlasov, krém/telové mlieko* |

⚠️ DÔLEŽITÉ POTREBY

* **lieky** - tie, ktoré trvalo berieš alebo také, ktoré sa majú brať pri jednorazovej príležitosti

- v oboch prípadoch je potrebné oboznámiť vedenie tábora o užívaní lieku

* **preukazy** - občiansky preukaz, preukaz poistenca, skautský preukaz, preukaz na vlak a autobus,   
   cestovný pas
* **PCR test, vyplnená prihláška, potvrdenie od lekára, vyhlásenie o bezinfekčnosti, poplatok**

*Rada veterána:*

*- Skaut je ochrancom prírody. Namiesto štandardného sprchového gélu a šampónu (Adidas, AXE...) si prines ich ekologickú náhradu (mala by mať ECO certifikát; kúpiš ju v každej lepšej drogérii).*

🦠 KORONA-VÝBAVA

* **rúško** - min. 1ks / deň

👌 ĎALŠIE UŽITOČNOSTI

* **baterka** alebo **čelovka** (nezabudni si k nej pribaliť *náhradné baterky*!)
* *vreckový nôž* (najlepšie zatvárací, primerane ostrý; potrebný na cibrenie skautskej praxe)
* **vrecko na špinavú bielizeň**
* *uzlovačka*
* *vešiaky, štipce, špagát* - na zavesenie rovnošaty, bielizne, plaviek, osušky ...
* *igelitové/mikroténové sáčky*
* *vreckové*
* *ďalekohľad*
* *kniha, malá spoločenská hra (napr. karty), hudobný nástroj + spevník*
* *hodinky*

🎒 DO ČOHO SA ZBALIŤ

* **veľký batoh** (45-70l)
* **malý batoh** (cca 25l) – na výlety

*Rada veterána:*

*- Nepodceňuj balenie sa na výlet. Budeš žiť s tým, čo si prinesieš.*

***- Všetky veci si označ ešte pred táborom (napíš napr. svoje iniciály alebo meno). Najlepšie alkoholovou fixou alebo lakom na nechty (nezmažú sa).***

🚫 NA VÝLET NEBERIEME

* veľký obnos peňazí, drahé veci (elektronika – mobil, MP3-prehrávač; šperky)
* nebezpečné predmety (dýka, pyrotechnika)
* zbytočnú kozmetiku (make-up, skrášľovacia kozmetika)
* sladké a slané pochúťky (budú zabezpečené ;-)), alkoholové nápoje ...
* dezinfekčné prostriedky (organizátori výletu ich zabezpečia dostatok)



*Položky zoznamu napísané* ***hrubým písmom*** *sú povinné.*

*Položky zoznamu napísané kurzívou sú nepovinné/odporúčané/môžu sa zísť.*

***Za pomoc pri tvorbe tohto dokumentu ďakujeme košickým skautom!***